stanford-oval/wikipedia huggingface dataset:
ธงชาติกรีซ
ธงชาติกรีซในปัจจุบัน > ข้อบังคับและธรรมเนียมปฏิบัติ

การใช้ธงชาติกรีซถูกกำหนดไว้ด้วยกฎหมายเลขที่ 851 ของประเทศกรีซ กล่าวโดยเฉพาะอย่างยิ่ง กฎหมายดังกล่าวได้บัญญัติไว้ว่า:
ในกรณีที่มีการแสดงธงชาติ ณ ทำเนียบประธานาธิบดี รัฐสภาเฮลเลนนิค ที่ทำการกระทรวงกรมกองต่างๆ สถานเอกอัครราชทูตและสถานกงสุลของกรีซ โรงเรียน ค่ายทหาร และในเรือสาธารณและของเอกชน ตลอดรวมถึงในกองทัพเรือ จะต้องมีการปฏิบัติต่อธงชาติดังนี้
ชักขึ้นประจำยอดเสาตั้งแต่เวลา 8.00 น. จนกระทั่งเวลาพระอาทิตย์ตกดิน
จะต้องแสดงไว้บนเสาธงสีขาว ซึ่งยอดธงประดับด้วยรูปกางเขนสีขาวเหนือเม็ดบัวหัวเสาสีขาว
จะต้องไม่แสดงธงที่ฉีกขาดหรือเสียหายเป็นอันขาด ในกรณีดังเช่นที่ว่านี้ ควรทำลายธงโดยการเผาด้วยความเคารพสำรวม
พลเรือนสามารถแสดงธงชาติได้ในวันที่มีการกำหนดไว้เฉพาะโดยกระทรวงกิจการภายใน เช่นเดียวกับในกิจกรรมการแข่งขันกีฬาและโอกาสอื่นในลักษณะที่คล้ายคลึงกัน
เมื่อแสดงธงชาติโดยการแขวนแนวตั้ง ช่องสี่เหลี่ยมที่มุมธงบนด้านคันธงต้องอยู่ทางด้านซ้าย เมื่อมองจากตำแหน่งของผู้เห็นธงทางด้านหน้า
ไม่ควรปฏิบัติต่อธงชาติดังนี้:
ทำเครื่องหมาย ข้อความ หรือสัญลักษณ์ใดๆ ลงบนธงชาติ
ใช้ธงชาติคลุมอนุสาวรีย์ ในกรณีเช่นว่านี้ ควรใช้ผืนผ้าตามสีของธงชาติแทน
แขวนตามหน้าต่างหรือระเบียงโดยปราศจากเสาธง
ใช้ธงเพื่อมุ่งหวังประโยชน์ทางการค้า
ใช้เป็นสัญลักษณ์ของบริษัทหรือองค์กรใดๆ แม้จะทำในสัดส่วนที่ผิดแผกจากที่กำหนดไว้ในธงชาติก็ตาม
กรณีที่ใช้ธงชาติคลุมประดับโลงศพ ช่องสี่เหลี่ยมที่มุมธงบนด้านคันธงต้องอยู่ทางด้วยขวาของศีรษะผู้เสียชีวิตเสมอ
ธงชาติกรีซในปัจจุบัน > สีธง

รัฐบาลกรีซมิได้กำหนดสีฟ้าของธงที่แน่นอนไว้ว่าควรใช้สีฟ้าแบบใด ดังนั้นจึงทำให้ธงชาติกรีซที่ปรากฏมีแบบสีต่างๆ ที่หลากหลายมาก  ในกฎหมายฉบับล่าสุดที่เกี่ยวกับธงของกรีกได้กล่าวไว้ว่า
ธงชาติกรีกเป็นธงสี cyan และสีขาว ประกอบด้วยแถบริ้วเก้าแถบความกว้างเท่ากัน เป็นแถบสี cyan ห้าแถบ และแถบสีขาวสี่แถบ  แถบบนสุดและล่างสุดเป็นแถบสี cyan ระหว่างแถบสีฟ้าอื่นๆ เป็นแถบสีขาว
Law 851/1978, Regarding the National Flag, Article 1, Clause 1
การใช้ชื่อสีว่า "cyan" (ภาษากรีก: Κυανός, Kyanos) ซึ่งในภาษากรีกอาจหมายถึงสีฟ้า ("blue") ได้เช่นกัน  เฉดสีที่แน่นอนของสีฟ้าในที่นี้จึงค่อนข้างกำกวม  แม้ความในกฎหมายจะบอกเป็นนัยว่าให้ใช้สีฟ้าอ่อนตามแบบที่ใช้ในธงขององค์การสหประชาชาติ  แต่แนวโน้มของสีธงจริงกลับเป็นไปในทางสีเข้ม โดยเฉพาะอย่างยิ่งในช่วงระหว่างยุคเผด็จการทหาร ค.ศ. 1967 - 1974 และในช่วงเวลาไม่นานมานี้  ยกเว้นแต่ในสมัยแห่งการปกครองของพระเจ้าออตโต ซึ่งใช้ธงชาติกรีซด้วยสีฟ้าที่อ่อนมาก
| แบบสีทางการ (ขาว) | แบบสีทางการ (ฟ้า) | ระบบสี | ที่มา | ปี | URL |
| --- | --- | --- | --- | --- | --- |
| ไม่ระบุ |   286 C | แพนโทน | Album des Pavillons | 2000 |  |
| ไม่ระบุ |   100% - 60% - 0% - 5% | CMYK | Album des Pavillons | 2000 |  |
| ไม่ระบุ |   285 | แพนโทน | 2008 Summer Olympics Flag Manual | 2008 |  |
| NA |   Reflex Blue | Pantone | 2012 Summer Olympics Flag Manual | 2012 |  |
ธงชาติกรีซในปัจจุบัน > วันประดับธง

กฎหมาย 851/1978 ได้กำหนดวันเวลาในภาพรวมไว้สำหรับการประดับธงชาติในวาระอันสมควร  การชักธงชาติในวันหยุดของทางราชการและวันหยุดสาธารณะในท้องถิ่นนั้นถูกกำหนดให้เป็นหน้าที่ของชาวกรีกทุกคน ตั้งแต่เวลา 8:00 น. จนกระทั่งพระอาทิตย์ตกดิน  สำหรับวันหยุดราชการนั้น ข้อกำหนดดังกล่าวมีผลบังคับใช้ทั่วประเทศ แต่ในกรณีวันหยุดของท้องถิ่นนั้น มีผลแต่เพียงสำหรับบริเวณที่ได้กำหนดวันดังกล่าวให้เป็นวันเฉลิมฉลองของท้องถิ่นเท่านั้น อนึ่ง ธงชาติยังสามารถชักขึ้นได้ในวันที่กำหนดให้มีการไว้ทุกข์ทั่วประเทศด้วยเช่นกัน
รัฐมนตรีว่าการกระทรวงกิจการภายในเป็นผู้มีอำนาจเต็มในการกำหนดวันประดับธงในกรณีที่ยังไม่มีการกำหนดวันดังกล่าวขึ้นมาก่อน ส่วนการกำหนดวันประดับธงประจำท้องถิ่นนั้น เป็นอำนาจของผู้ที่ได้รับเลือกให้เป็นประมุขขององค์การบริหารการปกครองส่วนภูมิภาคในท้องถิ่นนั้นๆ
| 0 | 1 | 2 |
| --- | --- | --- |

| วันที่ | ชื่อวัน | เหตุผล |
| 25 มีนาคม | วันที่ระลึกเหตุการณ์ 25 มีนาคม | เฉลิมฉลองครบรอบวันเริ่มสงครามประกาศอิสรภาพกรีซ |
| 28 ตุลาคม | "Ochi Day" (วันแห่งการปฏิเสธ)  | เฉลิมฉลองครบรอบการปฏิเสธการยื่นคำขาดของอิตาลีระหว่างช่วงสงครามโลกครั้งที่ 2 ในปี ค.ศ. 1940 |
| 17 พฤศจิกายน | วันโพลีเทคนิค | เฉลิมฉลองครบรอบปีของการลุกฮือของกลุ่มนักเรียนโพลีเทคนิคในกรุงเอเธนส์ เพื่อต่อต้านรัฐบาลเผด็จการทหาร (วันหยุดโรงเรียน) |
ทั้งนี้ แม้วันที่ 17 พฤศจิกายน จะไม่ใช่วันที่ทางราชการประกาศให้เป็นวันหยุดราชการก็ตาม แต่ในคำสั่งประธานาธิบดีที่ 201/1998 ได้ระบุไว้ว่า พึงแสดงความเคารพต่อธงชาติเนื่องในวันดังกล่าวด้วย
ธงทหาร > ธงชัยประจำกอง

ธงชัยของทหารบก, ทหารอากาศ และ ตำรวจ มีลักษณะเดียวกันคือ เป็นธงรูปสี่เหลี่ยมจัตุรัสพื้นสีฟ้า พาดทับด้วยกางเขนแบบกรีกสีขาว ที่ใจกลางรูปกางเขนมีรูปของนักบุญจอร์จสำหรับธงชัยของทหารบก ส่วนธงชัยของทหารอากาศจะใช้รูปของอัครเทวดามิคาเอล และ ธงชัยของตำรวจจะใช้รูปของนักบุญไอริน
ธงศึกของกองทหารบก
ธงดังกล่าวนี้เป็นธงสำหรับใช้โดยกองทหารราบ ทหารยานเกราะ และหน่วยรบพิเศษ มีกำลังรบในระดับกองพัน และ ระดับกรม, โรงเรียนนายร้อยเอเวลปีดอน (Evelpidon Military Academy) และ กองทหารรักษาการณ์ของประธานาธิบดี ในยามเข้าสู้รบหรือในการสวนสนาม อย่างไรก็ตาม การนำธงชัยเข้ารบในสมรภูมิด้วยนั้นไม่เป็นที่นิยมตามวิธีการรบที่ใช้อยู่ในปัจจุบัน
ธงกองทัพอากาศ ค.ศ. 1935 - 1973
ธงกองทัพอากาศ และ ธงอากาศยานพลเรือนกรีซ, ค.ศ. 1973 - 1978
ธงทหาร > ธงเรือประจำชาติ และ ธงในราชการทหารเรือ

ธงแสดงสัญชาติของกรีซที่ใช้อยู่ในปัจจุบัน ใช้ธงชาติกรีซเป็นธงเรือประจำชาติ
รูปลักษณ์ของธงกางเขนขาวบนพื้นสีฟ้าปรากฏการใช้อยู่ในธงฉานของกองทัพเรือกรีซ และในเป็นแบบพื้นฐานสำหรับธงหมายยศต่างๆ ของกองทัพเรือกรีซ ธงเหล่านี้ปรากฏความบรรยายอยู่ในหมวด 21 มาตรา 2101-2130 ของข้องบังคับทหารเรือของกรีซ ธงฉานของกรีซนั้น นอกจากจะใช้บนเรือรบของกองทัพเรือแล้ว ยังใช้สำหรับเรือยามฝั่งของประเทศกรีซด้วยอีกหน่วยหนึ่ง
หน่วยทหารในกองทัพเรือกรีก และ หน่วยย่อยของกองเรือยามฝั่งในการเดินสวนนามจะใช้ธงชาติ (ธงนาวี) เป็นเครื่องหมายแทนการใช้ธงชัยประจำหน่วย
ธงฉาน
ธงประจำตำแหน่งนายกรัฐมนตรีแห่งกรีซสำหรับกองทัพเรือ
ธงนายพลเรือเอก
ธงกองเรือยามฝั่ง (ค.ศ. 1964–80)
ดูเพิ่ม

ธงในประเทศกรีซ
ตราแผ่นดินของกรีซ
อีมนอสเอสตีนเอเลฟเทริอัน
แหล่งข้อมูลอื่น

ธงชาติกรีซ ที่ Flags of the World (อังกฤษ)
ประวัติธงชาติกรีซ
Presidency of the Hellenic Republic: State Symbols, The Flag เก็บถาวร 2008-10-15 ที่ เวย์แบ็กแมชชีน
Article on the Greek Flag from the website of the Hellenic Army (in Greek) เก็บถาวร 2007-04-02 ที่ เวย์แบ็กแมชชีน
Greek flags during the Ottoman era (in Greek) เก็บถาวร 2007-03-11 ที่ เวย์แบ็กแมชชีน
| ด ค กธงชาติของประเทศและดินแดนในทวีปยุโรป |
| --- | --- |
ประเทศ:  กรีซ  โครเอเชีย  จอร์เจีย1  เช็กเกีย  ซานมารีโน  เซอร์เบีย  ไซปรัส1  เดนมาร์ก  ตุรกี1  นครรัฐวาติกัน  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอนเตเนโกร  มอลโดวา  มอลตา  มาซิโดเนียเหนือ  โมนาโก  ยูเครน  เยอรมนี  รัสเซีย1  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สเปน  สโลวาเกีย  สโลวีเนีย  สวิตเซอร์แลนด์  สวีเดน  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  ออสเตรีย  อันดอร์รา  อาเซอร์ไบจาน1  อิตาลี  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
รัฐที่ได้รับการรับรองอย่างไม่สมบูรณ์:  ทรานส์นีสเตรีย  คอซอวอ  อับฮาเซีย  นากอร์โน-คาราบัค  นอร์เทิร์นไซปรัส  เซาท์ออสซีเชีย 
องค์กรระหว่างประเทศ:  สหภาพยุโรป 
1. มีพื้นที่ทั้งในทวีปยุโรปและในทวีปเอเชีย
รูปกางเขนเป็นสัญลักษณ์ที่พบได้บ่อยที่สุดในตราสัญลักษณ์ของจักรวรรดิไบแซนไทน์ แบบธงดังปรากฏข้างบนนี้ เป็นแบบธงแบบเดียวที่ได้รับการยืนยันว่าเป็นธงของจักรวรรดิไบแซนไทน์จริง ปรากฏการใช้ในช่วงคริสต์ศตวรรษที่ 14 สมัยราชวงศ์พาไลโอโลโกส (House of Palaiologos) ซึ่งเป็นราชวงศ์สุดท้ายที่ปกครองจักรวรรดิ
ภาพวาดเรือสินค้าชักธงกรีก-ออตโตมาน
ต้นฉบับของภาพธงที่รีกาส เฟราอีออส ได้ร่างไว้
มุขนายกเยอรมานอสแห่งปาทราสทำพิธีเสกธงให้กับกองทัพกบฏชาวกรีกที่มหาวิหารแห่งอาเกีย ลาฟรา (Agia Lavra), ค.ศ. 1821
ธงชาติกรีซ
ธงชาติกรีซแบบเก่า สำหรับใช้ในแผ่นดิน
แบบการสร้างธงชาติกรีซ
แบบธงชาติสำหรับใช้ในการเดินขบวนพาเหรด
เจมส์ มาร์สเดน

| เจมส์ มาร์สเดน |
| --- | --- |
เจมส์ มาร์สเดน รอบปฐมทัศน์ภาพยนตร์ เรื่อง Robot & Frank, 2012
เกิด: James Paul Marsden  (1973-09-18) 18 กันยายน ค.ศ. 1973 (51 ปี) สติลวอเทอร์, โอคลาโฮมา, สหรัฐอเมริกา
อาชีพ: นักแสดง, นักร้อง, นายแบบ
ปีปฏิบัติงาน: 1993–ปัจจุบัน
คู่สมรส: ลิซา ลินด์ (สมรส 2000; หย่า 2011)
บุตร: 3 คน
เจมส์ พอล มาร์สเดน (อังกฤษ: James Paul Marsden) เกิดเมื่อวันที่ 18 กันยายน ค.ศ. 1973 เป็นนักแสดงและนักร้องชาวอเมริกันที่เคยได้รับการเสนอชื่อเข้าชิงรางวัลแซตเทิร์น และเป็นอดีตนายแบบของเวอร์ซาเช่ มีผลงานการแสดงภาพยนตร์ที่รู้จักในภาพยนตร์เรื่อง Hairspray, Enchanted ทั้งสองภาค, 27 Dresses, สามภาคของภาพยนตร์ซีรีส์ X-Men และทั้งสามภาคของจักรวาลภาพยนตร์ โซนิค เดอะ เฮดจ์ฮ็อก
ผลงาน > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 1993 | Ambush in Waco: In the Line of Duty | Steven Willis | Television film |
| 1993 | Saved by the Bell: The New Class | Chad Westerfield | Episode: "Homecoming King"; as Jimmy Marsden |
| 1993 | The Nanny | Eddie | 2 episodes; as Jimmy Marsden |
| 1994–1995 | Boogies Diner | Jason | Main role |
| 1995 | Blossom | Josh | Episode: "The Date" |
| 1995 | Party of Five | Griffin Holbrook | Episode: "Ides of March" |
| 1995 | Touched by an Angel | Jake | Episode: "Angels on the Air" |
| 1996–1997 | Second Noah | Ricky Beckett | 22 episodes |
| 1996 | Gone in a Heartbeat | Michael Galler | Television film |
| 1997 | On the Edge of Innocence | Jake Walker | Television film |
| 1997 | Bella Mafia | Luka | Television film |
| 1998 | The Outer Limits | Brav | Episode: "Rite of Passage" |
| 2001–2002 | Ally McBeal | Glenn Foy | 13 episodes |
| 2002 | Bram & Alice | Arnold Cooper | Episode: "Scribbling Rivalry" |
| 2009 | Robot Chicken | Jason Chambers / Lion (voices) | Episode: "Especially the Animal Keith Crofford" |
| 2011 | Modern Family | Barry | Episode: "Slow Down Your Neighbors" |
| 2012–2013 | 30 Rock | Criss Chros | 13 episodes Nominated—Screen Actors Guild Award for Outstanding Performance by an Ensemble in a Comedy Series |
| 2014–2016 | Wander Over Yonder | Sir Brad Starlight (voice) | 3 episodes |
| 2015 | Comedy Bang! Bang! | Himself | Episode: "James Marsden Wears Gray Pants and Black High-Top Sneakers" |
| 2016–ปัจจุบัน | Westworld | Teddy Flood | Nominated—Screen Actors Guild Award for Outstanding Performance by an Ensemble in a Drama Series |
รางวัล

Savannah Film Festival
| ปี | รางวัล/ประเภท | ผลงาน | ผล |
| --- | --- | --- | --- |

| 2011 | "Spotlight Award" | Honorary Award | ชนะ |
รางวัลแกรมมี
| ปี | รางวัล/ประเภท | ผลงาน | ผล |
| --- | --- | --- | --- |

| 2008 | Best Compilation Soundtrack Album for Motion Picture, Television or Other Visual Media | Hairspray | เสนอชื่อเข้าชิง |
อันดับสิ้นปี บิลบอร์ด
| ปี | รางวัล/ประเภท | ผลงาน | ผล |
| --- | --- | --- | --- |

| 2007 | Top Independent Album of the Year | Hairspray | ชนะ |
อเมริกันมิวสิกอะวอร์ด
| ปี | รางวัล/ประเภท | ผลงาน | ผล |
| --- | --- | --- | --- |

| 2007 | Favorite Soundtrack | Hairspray | เสนอชื่อเข้าชิง |
รางวัลสมาคมนักแสดงภาพยนตร์และโทรทัศน์
| ปี | ผลงาน | รางวัล | ผล |
| --- | --- | --- | --- |
| 2007 | Hairspray | SAG Award for Outstanding Performance by a Cast in a Motion Picture | เสนอชื่อเข้าชิง |

| 2013 | The Butler | SAG Award for Outstanding Performance by a Cast in a Motion Picture | เสนอชื่อเข้าชิง |

| 2013 | 30 Rock | SAG Award for Outstanding Performance by an Ensemble in a Comedy Series | เสนอชื่อเข้าชิง |
| 2017 | Westworld | SAG Award for Outstanding Performance by an Ensemble in a Drama Series | เสนอชื่อเข้าชิง |
แหล่งข้อมูลอื่น

เจมส์ มาร์สเดน ที่อินเทอร์เน็ตมูวีเดตาเบส
Interview on The Notebook and X-Men 3
เอลตาฆิน

| เอลตาฆิน นครสมัยก่อนอารยธรรมสเปน * |
| --- | --- |
  แหล่งมรดกโลกโดยยูเนสโก
พีระมิดแห่งช่องเว้า
พิกัด: 20°26′52.8″N 97°22′40.0″W﻿ / ﻿20.448000°N 97.377778°W﻿ / 20.448000; -97.377778
ประเทศ:  เม็กซิโก
ภูมิภาค **: ลาตินอเมริกาและแคริบเบียน
ประเภท: มรดกทางวัฒนธรรม
เกณฑ์พิจารณา: (iii), (iv)
อ้างอิง: 631
ประวัติการขึ้นทะเบียน
ขึ้นทะเบียน: 1992 (คณะกรรมการสมัยที่ 16)
พื้นที่: 240 ha (590 เอเคอร์)
ที่ตั้งของเอลตาฆินในเม็กซิโกและมีโซอเมริกาแสดงแผนที่เม็กซิโกเอลตาฆิน (มีโซอเมริกา)แสดงแผนที่มีโซอเมริกา
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เอลตาฆิน (สเปน: El Tajín) เป็นแหล่งโบราณคดีสมัยก่อนโคลัมบัสในรัฐเบรากรุซทางตอนใต้ของประเทศเม็กซิโก และเป็นหนึ่งในเมืองที่ใหญ่ที่สุดและสำคัญที่สุดในสมัยคลาสสิกของมีโซอเมริกา เอลตาฆินเป็นส่วนหนึ่งของเขตวัฒนธรรมเบรากรุซสมัยคลาสสิก มีความเจริญรุ่งเรืองตั้งแต่ ค.ศ. 600 ถึง ค.ศ. 1200 ในช่วงเวลาดังกล่าวมีการสร้างวิหาร วัง สนามเล่นบอล และพีระมิดจำนวนมาก ตั้งแต่ช่วงที่เอลตาฆินล่มสลาย (คือ ค.ศ. 1230) จนถึง ค.ศ. 1785 ดูเหมือนว่าไม่มีชาวยุโรปคนใดรับรู้ถึงการมีอยู่ของเมืองนี้จนกระทั่งผู้ตรวจการของรัฐคนหนึ่งได้มาพบพีระมิดแห่งช่องเว้าโดยบังเอิญ กล่าวกันว่าชื่อเอลตาฆินมีที่มาจากพระนามของเทพเจ้าแห่งฝนฟ้าคะนองของชาวโตโตนัก
เอลตาฆินได้รับการขึ้นทะเบียนเป็นแหล่งมรดกโลกใน ค.ศ. 1992 เนื่องจากมีความสำคัญทางวัฒนธรรมและสถาปัตยกรรม สถาปัตยกรรมดังกล่าวได้แก่การใช้ช่องเว้าและวัตถุประสานเป็นเครื่องตกแต่งในรูปแบบที่ไม่ปรากฏในพื้นที่อื่นของมีโซอเมริกา โบราณสถานที่รู้จักกันดีที่สุดของแหล่งนี้คือพีระมิดแห่งช่องเว้า แต่โบราณสถานสำคัญอื่น ๆ ยังมีกลุ่มอาคารริมธาร สนามเล่นบอลทิศเหนือและทิศใต้ และหมู่วังที่ตาฆินชิโก มีการค้นพบสนามเล่นบอลที่แหล่งนี้ 20 สนาม (3 สนามล่าสุดได้รับการค้นพบในเดือนมีนาคม ค.ศ. 2013) ตั้งแต่คริสต์ทศวรรษ 1970 เป็นต้นมา เอลตาฆินเป็นแหล่งโบราณคดีที่สำคัญที่สุดในรัฐเบรากรุซสำหรับนักท่องเที่ยว โดยมีผู้มาเยี่ยมชมมากถึง 386,406 คนใน ค.ศ. 2017
เอลตาฆินยังเป็นสถานที่จัดงานเทศกาลกุมเบรตาฆินซึ่งจัดขึ้นในเดือนมีนาคมของทุกปี มีกิจกรรมทางวัฒนธรรมของชนพื้นเมืองและชาวต่างประเทศ ตลอดจนคอนเสิร์ตของเหล่านักดนตรียอดนิยม
ปลากระเบนธง

| ปลากระเบนธง ช่วงเวลาที่มีชีวิตอยู่: ครีเตเชียสตอนต้น-ปัจจุบัน |
| --- | --- |

ปลากระเบนโปลกาด๊อท (Potamotrygon leopoldi) เป็นปลากระเบนธงชนิดหนึ่ง จัดอยู่ในวงศ์ Potamotrygonidae อาศัยอยู่ในน้ำจืดของทวีปอเมริกาใต้ นิยมเลี้ยงเป็นปลาสวยงาม

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับ:: Myliobatiformes
อันดับย่อย:: Myliobatoidei

วงศ์
 Hexatrygonidae  Plesiobatidae  Urolophidae  Urotrygonidae  Dasyatidae  Potamotrygonidae  Gymnuridae  Myliobatidae
ปลากระเบนธง (อังกฤษ: Stingray) เป็นปลากระดูกอ่อนจำพวกปลากระเบนจำพวกหนึ่ง อยู่ในอันดับย่อย Myliobatoidei ในอันดับ Myliobatiformes ประกอบไปด้วย 8 วงศ์ ได้แก่  Hexatrygonidae (ปลากระเบนหกเหงือก), Plesiobatidae (ปลากระเบนน้ำลึก), Urolophidae (ปลากระเบนกลม), Urotrygonidae (ปลากระเบนกลมอเมริกัน), Dasyatidae (ปลากระเบนธง), Potamotrygonidae (ปลากระเบนแม่น้ำ หรือ ปลากระเบนหางสั้น), Gymnuridae (ปลากระเบนผีเสื้อ) และ Myliobatidae (ปลากระเบนนก หรือ ปลากระเบนยี่สน)
ลักษณะเด่นของปลากระเบนในกลุ่มนี้ คือ ที่บริเวณโคนหรือกึ่งกลางหางจะมีเงี่ยงแหลมยาว 1-2 ชิ้น ที่ใช้เป็นอาวุธทิ่มแทงศัตรูที่มารังควาญได้ โดยอาจมีความยาวได้ถึง 35 เซนติเมตร (14 นิ้ว) และมีสารเคมีที่มีความเป็นพิษเคลือบอยู่ ซึ่งสารดังกล่าวเป็นสารโปรตีน ที่มีฤทธิ์ในการทำลายเนื้อเยื่อ ทำให้ผู้ที่โดนแทงเกิดความเจ็บปวด ในปลากระเบนขนาดใหญ่จะออกฤทธิ์คล้ายพิษของงูกะปะ ซึ่งหากโดนแทงเข้าอย่างจังหรือโดนจุดสำคัญ อาจทำให้เสียชีวิตได้
เงี่ยงแหลมดังกล่าวจะมีในปลากระเบนทุกสกุล ทุกชนิด ยกเว้นปลากระเบนแมนตา และปลากระเบนขนุน เท่านั้นที่ไม่มีเงี่ยงแหลมดังกล่าว ซึ่งเงี่ยงอันนี้สามารถที่จะหลุดไปได้ เมื่อปลามีอายุเพิ่มมากขึ้นหรือจากสาเหตุอื่น ๆ แต่ก็สามารถงอกใหม่ทดแทนได้
เงี่ยงของปลากระเบนธง
ปลากระเบนธงพบกระจายพันธุ์อยู่ในน่านน้ำในเขตร้อนและเขตอบอุ่นทั่วโลก พบได้ทั้งในทะเล, มหาสมุทร, น้ำกร่อย และน้ำจืด โดยกินปลาขนาดเล็ก, หอย ทั้งหอยฝาเดียวและหอยสองฝา รวมถึงกุ้งเป็นอาหาร
การอนุมาน

การอนุมาน
(อังกฤษ: inference)
เป็นการคาดคะเนตามหลักเหตุผล
ที่แบ่งออกเป็นแบบหลัก ๆ 3 อย่างคือ
การอนุมานแบบนิรนัย (deductive inference) เป็นการสรุปผลจากข้อตั้งหรือข้ออ้างที่เป็นจริงหรือสมมุติว่าจริง โดยเหตุผล โดยหลักทางตรรกศาสตร์ หรือเป็นการสรุปผลว่าเป็นจริง อาศัยประพจน์หรือการประเมินที่เป็นจริง
การอนุมานแบบอุปนัย (inductive inference) เป็นการสรุปนัยทั่วไปจากข้อมูลที่สังเกตได้ หรือจากสัจพจน์
การอนุมานเชิงสถิติ (statistical inference) เป็นการสรุปผลหรือนัยทั่วไป จากข้อมูลตัวอย่างทางสถิติ โดยมีระดับความไม่แน่นอนในระดับหนึ่ง ซึ่งอาจมองได้ว่า เป็นนัยทั่วไปของการอนุมานแบบอื่น
กฎการอนุมานเป็นประเด็นศึกษาอย่างหนึ่งในสาขาตรรกศาสตร์
การอนุมานของมนุษย์โดยทั่วไปเป็นประเด็นการศึกษาของสาขาจิตวิทยาเชิงประชาน (cognitive psychology)
ส่วนนักวิจัยในเรื่องปัญญาประดิษฐ์พยายามสร้างระบบอนุมานอัตโนมัติ เพื่อเลียนแบบการอนุมานในมนุษย์
ตัวอย่างการอนุมานแบบนิรนัย

นักปรัชญากรีกโบราณได้กำหนดตรรกบท (syllogism) จำนวนหนึ่ง ซึ่งเป็นการอนุมานมีสามส่วน ที่สามารถใช้เป็นฐานในการหาเหตุผลที่ซับซ้อนยิ่ง ๆ ขึ้น ตัวอย่างต่อไปนี้เป็นที่รู้จักกันดีในการศึกษาเกี่ยวกับปรัชญาและตรรกศาสตร์
ตัวอย่างการอนุมานแบบนิรนัย > ตัวอย่างที่สมเหตุผล

ก ทั้งหมดเป็น ข
ค เป็น ก
ดังนั้น ค จึงเป็น ข
เพื่อจะดูว่า บทเหล่านี้สมเหตุผลหรือไม่ เราสามารถแทนบทตั้งด้วยค่าที่เป็นจริง คือ
มนุษย์ทั้งหมดต้องตาย (จริง)
โสกราตีส เป็นมนุษย์คนหนึ่ง (จริง)
ดังนั้น โสกราตีสจึงต้องตาย (จริง)
เราสามาถเห็นได้ว่า บทตั้งและบทสรุปนั้นเป็นความจริง แต่ว่า คำถามที่สำคัญเกี่ยวกับการอนุมานแบบนิรนัยก็คือว่า ค่าของความจริงจากบทสรุปนั้น ได้มาจากค่าความจริงของบทตั้งอย่างสมเหตุผลหรือไม่
คือ จริง ๆ แล้ว ความสมเหตุสมผล (validity) ของการอนุมาน ขึ้นอยู่กับรูปแบบของการอนุมาน
ซึ่งก็หมายความว่า ความสมเหตุสมผลไม่ได้หมายถึงความจริงของบทตั้งหรือบทสรุป แต่มุ่งถึงรูปแบบของการอนุมาน
บทอนุมานอาจจะสมเหตุผล แม้ว่าบทตั้งหรือบทสรุปอาจจะไม่จริง และบทอนุมานอาจจะไม่สมเหตุผล แม้ว่าบทตั้งหรือบทสรุปอาจจะเป็นจริง
แต่ว่า บทอนุมานที่สมเหตุผล และบทตั้งที่เป็นจริง จะนำไปสู่บทสรุปที่เป็นจริงเสมอ เหมือนกับตัวอย่างที่ได้กล่าวมาแล้ว
ตัวอย่างการอนุมานแบบนิรนัย > ตัวอย่างที่ไม่สมเหตุผล

ก ทั้งหมดเป็น ข
ค เป็น ข
ดังนั้น ค จึงเป็น ก
เพื่อแสดงว่า บทในรูปแบบนี้ไม่สมเหตุผล เราสามารถพิสูจน์ได้ว่า บทตั้งที่เป็นจริงจะนำไปสู่บทสรุปที่ไม่จริง คือ
ลูกแอปเปิลทั้งหมดเป็นผลไม้ (จริง)
ลูกกล้วยทั้งหมดเป็นผลไม้ (จริง)
ดังนั้น ลูกกล้วยจึงเป็นลูกแอปเปิล (เท็จ)
ตัวอย่างการอนุมานแบบนิรนัย > ตัวอย่างสมเหตุผล แต่บทตั้งเป็นเท็จ

การอ้างเหตุที่สมเหตุผลแต่มีบทตั้งที่เป็นเท็จ อาจนำไปสู่บทสรุปที่เป็นเท็จ เช่นโดยใช้ตัวอย่างที่สมเหตุผล ดังที่ได้กล่าวมาแล้ว แต่ใช้บทตั้งที่เป็นเท็จ คือ
คนสูงทั้งหมดเป็นชาวกรีก (เท็จ)
จอห์น เลนนอน เป็นคนสูง (เท็จ)
ดังนั้น จอห์น เลนนอน จึงเป็นชาวกรีก (เท็จ)
ดังนั้น แม้ว่าการอ้างเหตุที่สมเหตุผลอาจจะนำไปสู่ข้อสรุปที่เป็นเท็จโดยมีบทตั้งเป็นเท็จ แต่ว่า บทอนุมานนั้นสมเหตุผลเพราะว่า เป็นรูปแบบการอนุมานที่ถูกต้อง
นอกจากนั้น การอ้างเหตุที่สมเหตุผล ก็อาจจะนำไปสู่ข้อสรุปที่เป็นจริงโดยมีบทตั้งเป็นเท็จ เช่น
คนสูงทั้งหมดเป็นนักดนตรี (เท็จ)
จอห์น เลนนอน เป็นคนสูง (เท็จ)
ดังนั้น จอห์น เลนนอน จึงเป็นนักดนตรี (จริง)
การอนุมานที่ไม่ถูกต้อง

การอนุมานอย่างไม่ถูกต้องเรียกว่าเหตุผลวิบัติ (fallacy) นักปรัชญาที่ศึกษาตรรกศาสตร์เชิงอรูปนัย (informal logic) ได้รวบรวมเหตุผลวิบัติไว้เป็นจำนวนมาก และนักจิตวิทยาเชิงประชาน ก็ได้แสดงหลักฐานว่ามนุษย์มีความเอนเอียงทางประชานมากมาย ที่นำไปสู่การอนุมานที่ไม่ถูกต้อง
ระบบอนุมานอัตโนมัติ

ระบบปัญญาประดิษฐ์เป็นระบบคอมพิวเตอร์เริ่มแรก ที่สามารถทำการอนุมานโดยตรรกะ เป็นประเด็นงานวิจัยที่ได้รับความสนใจยอดนิยม
ทำให้พัฒนาการไปสู่โปรแกรมประยุกต์ที่ใช้ในอุตสาหกรรม ในรูปแบบของระบบผู้เชี่ยวชาญ และ business rule engine ต่อ ๆ มา
ส่วนงานเร็ว ๆ นี้ในเรื่องการพิสูจน์ทฤษฎีบทโดยอัตโนมัติ เป็นระบบที่ต้องอาศัยตรรกศาสตร์เชิงรูปนัยมากกว่า
ระบบอนุมานมีจุดมุ่งหมายเพื่อขยายฐานความรู้โดยอัตโนมัติ
ฐานความรู้หมายถึง กลุ่มประพจน์ที่เป็นตัวแทนความรู้เกี่ยวกับโลก ที่ระบบมี
มีเทคนิคหลายอย่างที่สามารถใช้ในการขยายฐานความรู้โดยการอนุมานที่สมเหตุผล
และข้อกำหนดความต้องการของระบบอีกอย่างหนึ่งก็คือ บทสรุปต้องตรงประเด็นกับงานที่กำลังทำอยู่
ระบบอนุมานอัตโนมัติ > โดยใช้กับเว็บเชิงความหมาย

ระบบหาเหตุผลอัตโนมัติเร็ว ๆ นี้ได้ประยุกต์ใช้กับเว็บเชิงความหมาย ความรู้ในรูปแบบตรรกศาสตร์เชิงพรรณนา ที่กำหนดโดยรูปแบบหนึ่งของภาษา Web Ontology Language สามารถใช้ประมวลผลทางตรรกศาสตร์ คือสามารถทำการอนุมานโดยอัตโนมัติได้
การอนุมานทางสถิติแบบเบย์ และตรรกศาสตร์เชิงความน่าจะเป็น

นักวิทยาศาสตร์ที่ชอบใจการอนุมานแบบเบย์ (Bayesian inference) จะใช้กฎความน่าจะเป็นเพื่อหาคำตอบที่ดีที่สุด
การอนุมานแบบนี้มีข้อดีหลายอย่าง เช่นการอนุมานแบบนิรนัยเป็นกรณีพิเศษของแบบนี้ ซึ่งทำให้นักวิชาการบางท่านเรียกความน่าจะเป็นแบบเบย์ ว่าเป็นตรรกศาสตร์เชิงความน่าจะเป็น 
ในรูปแบบนี้ ค่าความน่าจะเป็น เป็นเหมือนระดับความเป็นจริงในบทต่าง ๆ ประพจน์ที่เป็นจริงแน่นอนจะมีค่าความน่าจะเป็นเท่ากับ 1 และประพจน์ที่เป็นเท็จจะมีค่า 0
ดังนั้น เมื่อกล่าวว่า บทว่า "ฝนจะตกพรุ่งนี้" มีค่าความน่าจะเป็นเท่ากับ 0.9 จึงหมายความว่า ฝนมีโอกาสตกพรุ่งนี้ในระดับสูง
โดยใช้กฎความน่าจะเป็น ความน่าจะเป็นของบทสรุปและผลที่เป็นไปได้อย่างอื่น ๆ สามารถที่จะคำนวณได้
และคำตอบหรือคำอธิบายที่ดีที่สุด บ่อยครั้งก็คือบทสรุปหรือผลที่มีโอกาสมีค่าความน่าจะเป็นสูงสุด
การอนุมานทางสถิติแบบเบย์ และตรรกศาสตร์เชิงความน่าจะเป็น > ตรรกะลำดับทางเดียว

ลำดับบทอนุมานเรียกว่ามีลำดับทางเดียว (monotonic) ถ้าการเพิ่มบทอนุมานไม่สามารถเปลี่ยนบทสรุปที่สำเร็จแล้ว
ถ้าไม่เป็นเช่นนั้น ลำดับบทอนุมานจะเรียกว่า ไม่มีลำดับทางเดียว (monotonic)
การอนุมานแบบนิรนัยมีลำดับทางเดียว คือ ถ้ามีบทสรุปที่สำเร็จแล้วในลำดับบทตั้งชุดหนึ่ง บทสรุปนั้นจะยังเป็นจริงไม่ว่าจะเพิ่มบทอนุมานเพิ่มเข้าไปอีกแค่ไหน
โดยเปรียบเทียบแล้ว การคิดหาเหตุผล (การอนุมาน) ในชีวิตประจำไม่ใช่มีลำดับทางเดียว เพราะมีโอกาสเสี่ยงคือเราอาจจะสรุปประเด็น โดยที่ไม่มีบทตั้งและบทอนุมานเพียงพอที่จะสรุป
แต่เราก็รู้ว่า ความเสี่ยงนั้นเป็นเรื่องจำเป็นหรือนำไปสู่ประโยชน์ (เช่นในการวินิจฉัยทางการแพทย์)
แต่เราก็จะรู้ด้วยว่า บทสรุปจากการอนุมานเช่นนี้อาจเปลี่ยนไปได้ เพราะว่า ข้อมูลใหม่ ๆ อาจจะทำให้ต้องเปลี่ยนการอนุมานและบทสรุป
ดูเพิ่ม

การให้เหตุผล
การให้เหตุผลแบบนิรนัย
การให้เหตุผลแบบอุปนัย
สัจพจน์
ทฤษฎีความน่าจะเป็นแบบเบย์
ระบบผู้เชี่ยวชาญ
ตรรกศาสตร์คลุมเครือ
ตรรกศาสตร์
การเรียนรู้ของเครื่อง
เชอร์ล็อก โฮมส์
เชิงอรรถและอ้างอิง

↑  "inference", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑, การอนุมาน
↑  "อนุมาน", พจนานุกรมอิเล็กทรอนิกส์ ฉบับราชบัณฑิตยสถาน พ.ศ. ๒๕๔๒
↑  "inference". English Wiktionary.
↑  "inference". thefreedictionary.com.
1 2  "inference", Merriam-Webster Collegiate Dictionary (11 ed.), Springfield, Massachusetts, USA: Merriam-Webster, Inc., 2003, the act of passing from one proposition, statement, or judgment considered as true to another whose truth is believed to follow from that of the former
1 2  Last, John M. (2001), "inference", A Dictionary of Epidemiology (4 ed.), Oxford University Press, ISBN 978-0-19-514169-6, The process of passing from observations and axioms to generalizations. In statistics, the development of generalization from sample data, usually with calculated degrees of uncertainty.
↑  Fuhrmann, André. Nonmonotonic Logic (PDF). คลังข้อมูลเก่าเก็บจากแหล่งเดิม (PDF)เมื่อ 2003-12-09.
ความสัมพันธ์จีน–ญี่ปุ่น

| --- | --- |


 จีน:  ญี่ปุ่น
โดยภูมิศาสตร์แล้วจีนและญี่ปุ่นถูกคั่นกลางด้วยพื้นสมุทรแคบ ๆ เท่านั้น แต่อิทธิพลของจีนที่มีต่อญี่ปุ่นนั้นมากมายทั้งระบบการเขียนหนังสือ สถาปัตยกรรม วัฒนธรรม ศาสนา ตัวอักษร และกฎหมาย หลังจากที่ชาติตะวันตกเริ่มเข้ามามีอิทธิพลในแถบเอเชียและบีบบังคับให้ญี่ปุ่นเปิดประเทศในช่วงกลางคริสต์ศตวรรษที่ 19 ญี่ปุ่นก็ได้นำพาตนเองก้าวข้ามเวลาเข้าสู่ความทันสมัย (การปฏิรูปเมจิ) และมองจีนว่าเป็นชาติโบราณล้าสมัย จากการที่จีนไม่สามารถป้องกันตัวเองจากกองกำลังต่างชาติได้ (จากสงครามฝิ่นและคณะทูตอังกฤษ - ฝรั่งเศส) ญี่ปุ่นผูกมัดอยู่กับการรุกรานและก่ออาชญกรรมสงครามต่อจีนอยู่เป็นเวลาในช่วง พ.ศ. 2437 – พ.ศ. 2488 เช่นเดียวกับทัศนคติของญี่ปุ่นที่มีต่อจีนในปัจจุบันเกี่ยวกับความบาดหมางระหว่างกันในอดีต ส่งผลกระทบต่อความสัมพันธ์ระหว่างประเทศหลายครั้ง
จีนและญี่ปุ่นถูกจัดว่าเป็นประเทศที่มีขนาดเศรษฐกิจโลกใหญ่ที่สุดเป็นอันดับสองและสามในปี พ.ศ. 2551 ขณะที่การค้าระหว่างประเทศเติบโตขึ้นเรื่อย ๆ จนมีมูลค่า 266.4 พันล้านดอลลาร์สหรัฐ และเติบโตร้อยละ 12.5 ในปี พ.ศ. 2550 ทำให้จีนกลายเป็นคู่ค้าอันดับหนึ่งของญี่ปุ่นไปโดยปริยาย นอกจากนี้จีนยังเป็นตลาดส่งออกรายใหญ่ที่สุดของญี่ปุ่นในปี พ.ศ. 2552 อีกด้วย
ด้านการเมือง

เมื่อวันที่ 2 ตุลาคม พ.ศ. 2514 (ค.ศ. 1971) จีนได้เสนอหลัก 3 ประการในการรื้อฟื้นความ สัมพันธ์ทางการทูต ซึ่งก็คือ สาธารณรัฐประชาชนจีนเป็นรัฐบาลที่ถูกต้องตามกฎหมายแต่รัฐบาลเดียวที่เป็นตัวแทนของจีน ไต้หวันเป็นดินแดนส่วนหนึ่งอันศักดิ์สิทธิ์ของสาธารณรัฐประชาชนจีน ที่แบ่งแยกมิได้ สนธิสัญญาสันติภาพระหว่างญี่ปุ่นกับเจียง ไคเชก เป็นสนธิสัญญาที่มิชอบด้วยกฎหมายและเป็นโมฆะ จึงจำต้องยกเลิก เมื่อวันที่ 25 กันยายน พ.ศ. 2515 นายกรัฐมนตรีญี่ปุ่นได้มาเยือนจีน วันที่ 29 กันยายน รัฐบาลของจีนกับญี่ปุ่นได้ประกาศคำแถลงร่วม ความสัมพันธ์ระหว่างจีนญี่ปุ่นได้เข้าสู่ภาวะปกติ
ปัจจุบันความสัมพันธ์ระหว่างสองประเทศโดยทั่วไปได้รักษาไว้ซึ่งแนวโน้มแห่งการพัฒนา ความร่วมมือในด้านต่าง ๆ ที่มุ่งความเป็นจริงได้ผลที่ดี แต่อีกด้านหนึ่ง นายกรัฐมนตรีญี่ปุ่นได้ไปคารวะศาลเจ้ายาซูกูนิหลายครั้งจนได้กลายเป็นปัญหาอันสำคัญที่กระทบกระเทือนความสัมพันธ์ทางการเมืองระหว่างจีนกับญี่ปุ่นในปัจจุบัน
ด้านเศรษฐกิจ

จีนและญี่ปุ่นเป็นคู่ค้าอันสำคัญต่อกัน ญี่ปุ่นเป็นคู่ค้าที่ใหญ่ที่สุดของจีน ต่อเนื่องกันมาเป็นเวลา 10 ปี ส่วนจีนก็เป็นคู่ค้าใหญ่และตลาดสินค้าส่งออกใหญ่อันดับที่ 2 ของญี่ปุ่น